Kuivisto karsiutui Berliinin EM-kilpailuissa 2018 sekä 800 että 1 500 metrin alkuerissä. Hän karsiutui samojen matkojen alkueräjuoksuissa myös Glasgow'n sisäratojen EM-kilpailuissa 2019. Dohan MM-kisoissa 2019 Kuivisto karsiutui 800 metrin alkuerissä ajalla 2.03,15 oltuaan erässään viides. 1 500 metrillä hän teki alkuerässä ennätyksensä 4.08,85. Aika ei kuitenkaan riittänyt jatkopaikkaan. Toruńin EM-hallikilpailuissa 2021 hän karsiutui 800 metrin välierissä oltuaan erässään kolmas. Tokion olympialaisissa vuonna 2021 hän selviytyi välieriin sekä 800 että 1 500 metrillä. Hän paransi molemmilla matkoilla Suomen ennätyksiä sekä alkuerässä että välierässä.